[{"text_idx": "#000002", "text": "Ymwelodd y Pwyllgor Diwylliant, y Gymraeg a Chyfathrebu a\u0302 Gwlad y Basg ym mis Mawrth. Diben yr ymweliad oedd edrych yn fanwl ar y ffyrdd y mae cymdeithas sifil a deddfwriaeth yng Ngwlad y Basg yn hyrwyddo ac yn gwella caffael iaith. Bydd yr enghreifftiau hyn o arfer gorau o wledydd eraill, sy\u2019n debyg o ran maint i Gymru, yn cael eu defnyddio i lywio\u2019r ymchwiliad i \u2018Gefnogi\u2019r Gymraeg\u2019."}, {"text_idx": "#000003", "text": "Y pynciau allweddol yr oedd y Pwyllgor am edrych yn fanwl arnynt oedd:"}, {"text_idx": "#000004", "text": "Edrych ar effaith datganoli rhannol darlledu yng Ngwlad y Basg, sef y manteision a\u2019r anfanteision, a materion ariannu.Edrych yn fanwl ar effeithiau nifer yr allfeydd darlledu a gynigir yn yr iaith Fasgeg.Cael gwell dealltwriaeth o bolisi\u0308au a strategaethau iaith a fabwysiadwyd ac a weithredwyd yng Ngwlad y Basg, yn enwedig o ran addysg, yr economi a gweinyddiaeth gyhoeddus.Sut mae Llywodraeth y Basg wedi mynd ati i gynllunio iaith yn y rhanbarth.Edrych yn fanwl ar effaith ac effeithiolrwydd polisi\u0308au addysg yn y rhanbarth, o\u2019r blynyddoedd cynnar i addysg alwedigaethol ac addysg prifysgol.Hyrwyddo a hwyluso\u2019r iaith yn y gymuned a chyda\u2019r sector preifat.Y cydbwysedd rhwng hyrwyddo iaith a deddfwriaeth"}, {"text_idx": "#000006", "text": "Ymwelodd yr aelodau a\u0302 EiTB (Euskal Irrati Telebista), sef y darlledwr a ariennir yn gyhoeddus ar gyfer allbwn teledu a radio Basgeg a Sbaeneg yng Ngwlad y Basg. Rhoddodd yr ymweliad gyfle i Aelodau\u2019r Pwyllgor deithio o gwmpas y prif swyddfeydd a\u2019r cyfleusterau darlledu."}, {"text_idx": "#000009", "text": "Yn dilyn yr ymweliad a\u0302 EiTB, ymwelodd yr Aelodau ag ysgol drochi Basgeg mewn ardal o Bilbao o\u2019r enw Zorrotza, sef ardal ag amddifadedd cymdeithasol mawr, ac sydd hefyd yn gartref i lawer o fewnfudwyr Bilbao. Bu\u2019r Aelodau yn gweld ystafell ddosbarth oedran cyn-ysgol, lle y gwelsant boster ac arno ddihareb yn y Fasgeg, a oedd hefyd wedi\u2019i chyfieithu i\u2019r Gymraeg. Yna aethpwyd a\u0302\u2019r Aelodau i ystafell ddosbarth cynradd i weld sut mae\u2019r plant yn dysgu yn yr iaith Fasgeg."}, {"text_idx": "#000010", "text": "Academi Frenhinol yr Iaith Fasgeg"}, {"text_idx": "#000011", "text": "ag Academi Frenhinol y Fasgeg yn Bilbao, a chyfarfod ag Erramun Osa, yr\nIs-Ysgrifennydd. Academi Frenhinol y Fasgeg yw\u2019r corff swyddogol sy\u2019n gyfrifol\nam yr iaith, ac mae\u2019n gyfrifol am gynnal gwaith ymchwil a safoni\u2019r iaith."}, {"text_idx": "#000014", "text": "Clywodd yr Aelodau ar o\u0302l diwedd\nunbennaeth Franco, agorodd tua 40 o ysgolion trochi Basgeg \u2013 lle\u2019r oedd y plant\nyn yr ysgol yn bennaf o\u2019r teuluoedd hynny a barhaodd i siarad yr iaith Fasgeg\nyn y cartref yn ystod cyfnod Franco, er bod yr iaith wedi\u2019i gwahardd."}, {"text_idx": "#000015", "text": "Clywodd yr Aelodau fod ysgolion cudd\no\u2019r enw Ikastola yn bodoli yn\nystod unbennaeth Franco, a bod y rhain wedi helpu i gadw\u2019r iaith yn fyw yn"}, {"text_idx": "#000016", "text": "Mae darparu addysg yn y Fasgeg wedi\nbod yn hanfodol i oroesiad yr iaith, ac mae wedi profi mai dyma\u2019r elfen fwyaf\nllwyddiannus o\u2019r gwaith o gynllunio\u2019r Fasgeg. Bu\u2019n llwyddiannus o ran maint y\ngweithgaredd a nifer y cyfranogwyr. Mae hefyd wedi cael symiau sylweddol o\ngyllid gan y Llywodraeth dros y tri degawd diwethaf."}, {"text_idx": "#000017", "text": "i gynyddu\u2019r defnydd o\u2019r Fasgeg yn y sector preifat, a hefyd i ddatblygu\ncyfryngau digidol a chynyrchiadau yn yr iaith."}, {"text_idx": "#000020", "text": "Llofnododd holl Aelodau\u2019r Pwyllgor y llyfr anrhydedd i nodi eu hymweliad a\u0302\u2019r Senedd, a chyflwynodd y Llywydd Senedd Gwlad y Basg gerfiad pren o goeden (sy\u2019n symbolaidd i bobl y Basg) i Gadeirydd y Pwyllgor i nodi ymweliad y Pwyllgor."}, {"text_idx": "#000021", "text": "Ar o\u0302l y cyflwyniad, eisteddodd yr\nAelodau mewn ystafell bwyllgora, lle cynhaliwyd sesiwn ar y cyd ag Aelodau o\u2019r Pwyllgor\nMaterion Ewropeaidd a Chysylltiadau Allanol."}, {"text_idx": "#000022", "text": "Yn ystod y cyfarfod, clywodd yr Aelodau y gwnaed ymdrech a buddsoddiad mawr i hyrwyddo\u2019r iaith, ond mai\u2019r cam nesaf oedd cynyddu defnydd o\u2019r Fasgeg, a phrif ffrydio\u2019r iaith ar draws holl gyrff y llywodraeth, gan gynnwys y gwasanaeth iechyd."}, {"text_idx": "#000023", "text": "I gael rhagor o wybodaeth am yr ymchwiliad hwn, ewch i dudalen we\u2019r Pwyllgor."}, {"text_idx": "#000024", "text": "Aberystwyth: Cymuned, Bwyd a Gweledigaeth"}, {"text_idx": "#000025", "text": "Rydyn ni\u2019n dod a\u0302\u2019r Cynulliad i chi"}, {"text_idx": "#000026", "text": "Fel rhan o\u2019n cynllun Senedd@ rydym wedi bod yn cyfarfod a\u0302 grwpiau cymunedol ac ymgyrchwyr ledled Aberystwyth i gael gwybod mwy am eu gweledigaethau ar gyfer dyfodol y dref a\u2019r cymunedau cyfagos. O iechyd i addysg, yr amgylchedd a bwyd, mae\u2019r Cynulliad yn gyfrifol am wneud penderfyniadau sy\u2019n effeithio ar ein bywydau o ddydd i ddydd. Rydyn ni\u2019n meddwl ei bod yn bwysig, ble bynnag rydych chi\u2019n byw yng Nghymru, i chi gael gwybod sut mae\u2019r rhain yn cael eu gwneud ac yn bwysicaf oll \u2013 sut gallwch chi ddweud eich dweud."}, {"text_idx": "#000027", "text": "Ar 28 Tachwedd, gwnaethom ymuno a\u0302 Bwyd Dros Ben Aber i greu llwyfan cymunedol lle gall pobl fwyta, cyfarfod a dweud wrthym am y pethau sy\u2019n bwysig iddyn nhw."}, {"text_idx": "#000030", "text": "Buom yn siarad a\u0302 Chris Woodfield i gael rhagor o wybodaeth."}, {"text_idx": "#000032", "text": "Gweithredu\u2019n lleol ar newid amgylcheddol gyda phobl debyg. Rydym i gyd yn angerddol ynghylch effaith gwastraff bwyd ar yr amgylchedd ac roeddem yn awyddus i wneud ein gorau i sicrhau newid ar lawr gwlad i\u2019r broblem fyd-eang hon ac ar yr un pryd i rannu hyn a\u0302\u2019n cymuned a gweld sut y gallwn ni oll gydweithio i gyfrannu\u2019n gadarnhaol at ein hamgylchedd lleol."}, {"text_idx": "#000034", "text": "Credwn fod Bwyd Dros Ben Aber wedi cael effaith gadarnhaol ar y gymuned leol drwy ddarparu prydau bwyd \u201cPay As You Feel\u201d iachus yn rheolaidd yn ogystal ag ailddosbarthu tua 300kg o wastraff bwyd bob wythnos. Rydym yn parhau i ysbrydoli a grymuso gwirfoddolwyr i weithredu\u2019n lleol a chynnig cyfleoedd gwirfoddoli ystyrlon a buddiol."}, {"text_idx": "#000035", "text": "Beth yw eich uchelgeisiau ar gyfer y dyfodol?"}, {"text_idx": "#000036", "text": "Mae ein cynlluniau ar gyfer y dyfodol yn canolbwyntio ar hwyluso\u2019r broses o greu canolfan gymunedol ac amgylcheddol greadigol yng nghanol Aberystwyth. Rydym yn angerddol ynghylch cefnogi ein heconomi leol, gan ddarparu cyflogaeth ystyrlon ar lefel graddedigion a chefnogi ein cymuned i ffynnu. Yn y pen draw, credwn y gall Aberystwyth ddod yn astudiaeth achos enghreifftiol ac yn dref arloesol o ran bod yn gymuned dim gwastraff bwyd ac yn lle llewyrchus i fyw, dysgu a thyfu."}, {"text_idx": "#000037", "text": "Os hoffech chi gymryd rhan a chofrestru ar gyfer ein digwyddiadau Senedd@, ewch i "}, {"text_idx": "#000038", "text": "Os hoffech gael rhagor o wybodaeth am waith y Cynulliad, pwy sy\u2019n eich cynrychioli chi a lleisio eich barn, ewch i neu dewch o hyd i ni ar Facebook @CynulliadCenedlaetholCymru Twitter @CynulliadCymru"}, {"text_idx": "#000040", "text": "Nid oes angen i chi fod yn arbenigwr cyfansoddiadol i gael dweud eich dweud ar faterion cyfansoddiadol."}, {"text_idx": "#000042", "text": "Ond pa fath o berthynas y mae pobl Cymru am i\u2019n sefydliad ei chael a\u0302 seneddau a llywodraethau eraill?"}, {"text_idx": "#000044", "text": "Mae\u2019r Eisteddfod Genedlaethol, wrth gwrs, yn ddathliad o ddiwylliant Cymreig traddodiadol, y celfyddydau a\u2019r iaith, ond mae hefyd yn fan lle caiff hunaniaeth Cymru a\u2019i phobl ei dychmygu dro ar o\u0302l tro. Mae hefyd yn fan lle mae gwleidyddiaeth a chyfansoddiad Cymru \u2013 a Chymru o fewn y Deyrnas Unedig \u2013 wedi cael eu trafod a\u2019u dadlau\u2019n frwd dros y degawdau, ar y Maes ac oddi arno."}, {"text_idx": "#000045", "text": "Mae\u2019r Deyrnas Unedig yn ceisio trafod ffordd allan o\u2019r Undeb Ewropeaidd. Mae Lloegr wedi drysu ynghylch ei hunaniaeth \u2013 neu\u2019r sawl hunaniaeth sydd ganddi \u2013 ac maen arbrofi a\u0302 ffurfiau gwahanol o ddatganoli yn Llundain a bellach yn ei dinasoedd metropolitan a rhanbarthau mawr. Pleidleisiodd yr Alban mewn un refferendwm i aros yn rhan o\u2019r Deyrnas Unedig, mae ei llywodraeth yn chwarae a\u0302\u2019r syniad o gael ail refferendwm, ond wedi rhoi\u2019r syniad i\u2019r neilltu \u2013 am y tro o leiaf. Ac mae sefydliadau Gogledd Iwerddon yn ei hunfan yn stond ac yn wynebu\u2019r bygythiad o Reolaeth Uniongyrchol. Mae gan Gymru Fodel Cadw Pwerau yn debyg i\u2019r Alban o\u2019r diwedd, ond mae rhai sylwebwyr arbenigol \u2013 ac yn wir, Llywodraeth Cymru ei hun \u2013 yn dadlau bod perygl y bydd Deddf Cymru, ynghyd a\u0302 Bil yr Undeb Ewropeaidd (Ymadael), yn gam yn o\u0302l i\u2019r broses ddatganoli."}, {"text_idx": "#000046", "text": "Yn yr amgylchedd tymhestlog a newidiol hwn, mae\u2019n gwbl briodol i ofyn y cwestiwn sylfaenol: sut y gallwn sicrhau llais cryf i Gymru nawr, a llais cryfach yn y dyfodol? Ymysg yr holl stw\u0302r, mae\u2019n gwbl angenrheidiol sicrhau\u2019r llais cryfaf posibl i Gymru yn yr undeb hon o wledydd."}, {"text_idx": "#000047", "text": "Ymunwch a\u0302 ni yn yr Eisteddfod eleni"}, {"text_idx": "#000049", "text": "Yna, bydd cyfle i gyfarfod ag aelodau\u2019r Pwyllgor i drafod y materion hyn a fydd yn arbennig o bwysig wrth i\u2019r DU baratoi i adael yr UE."}, {"text_idx": "#000051", "text": "Yn digwydd drwy gydol yr wythnos"}, {"text_idx": "#000052", "text": "P\u2019un a ydych yn gyfarwydd a\u0302\u2019n gwaith ai peidio, erbyn diwedd eich ymweliad a\u0302 stondin y Cynulliad byddwch wedi dysgu rhywbeth newydd amdanom ni a\u2019r hyn rydym yn ei wneud. Mwynhewch baned a dysgu am eich Aelodau Cynulliad, sut y maent yn eich cynrychioli chi a sut y gallwch gysylltu a\u0302 hwy i fynegi eich barn a\u2019ch pryderon. Gallwch gael gwybod mwy am ein hymholiadau presennol a\u2019n gwaith sydd ar y gweill a allai fod o ddiddordeb i chi neu eich cymuned."}, {"text_idx": "#000053", "text": "Tra bod rhieni yn cael hoe, gall plant gymryd rhan mewn gwahanol gemau a gweithgareddau o amgylch y stondin i\u2019w helpu i ddysgu mwy am yr hyn rydym yn ei wneud. Byddant yn gallu dod i wybod am ddeddfu a rhoi cynnig ar bleidleisio dros y diddordebau a\u2019r gweithgareddau sy\u2019n bwysig iddyn nhw. Mae yna hefyd gemau i\u2019w chwarae a lliwio ar gyfer ymwelwyr iau."}, {"text_idx": "#000054", "text": "Dywedwch wrthym beth sy\u2019n eich gwneud yn falch o Gymru"}, {"text_idx": "#000055", "text": "Rydym yn ymfalchi\u0308o yn ein gwlad. Ein hanes, ein diwylliant, ein harwyr, ein hiaith, ein tir \u2013 ein cartref. Yn bennaf oll rydym yn falch i\u2019ch cynrychioli chi, bobl Cymru, ac i wneud penderfyniadau a chreu deddfau a fydd yn llunio dyfodol bywyd Cymru. Rydym am i chi ddweud wrthym beth ydych yn ei garu fwyaf am fywyd yng Nghymru a\u2019r hyn sy\u2019n eich gwneud chi\u2019n falch. Rhannwch eich barn gyda ni ar y stondin neu dywedwch wrthym ar Twitter gan ddefnyddio #fyNghymru."}, {"text_idx": "#000057", "text": "Nid oes rhaid i chi fod yn arbenigwr ar y cyfansoddiad i gael dweud eich dweud ar faterion cyfansoddiadol. Mae Aelodau y Pwyllgor Materion Cyfansoddiadol a Deddfwriaethol yn edrych ar sut mae Cymru yn gweithio gyda seneddau a llywodraethau eraill ac yn awyddus i glywed gan bobl a sefydliadau sydd a\u0302 phrofiad o roi tystiolaeth ar lefel y DU a Chymru a pha rwystrau y gallant fod wedi\u2019u hwynebu. Trwy ofyn y cwestiynau hyn a chlywed eu profiadau, bydd y Pwyllgor yn gallu argymell y model gorau o weithio i\u2019r dyfodol."}, {"text_idx": "#000059", "text": "Beth yw eich gweledigaeth ar gyfer dyfodol bwyd a diod yng Nghymru a beth sydd angen ei wneud i gyflawni hyn? Bydd y Pwyllgor Newid Hinsawdd, Amgylchedd a Materion Gwledig yn cyfarfod a\u0302 stondinwyr i lansio a thrafod ei ymchwiliad newydd i ailfeddwl am fwyd yng Nghymru. Drwy gyfarfod a\u0302 chynhyrchwyr ac arddangoswyr bwyd mae\u2019r Pwyllgor yn gobeithio dysgu mwy am sut y gallai Cymru greu diwydiant bwyd arloesol sy\u2019n cynnal swyddi o ansawdd uchel, a dod yn gyrchfan enwog yn rhyngwladol ar gyfer y rhai sy\u2019n hoff o fwyd."}, {"text_idx": "#000060", "text": "Rydym yn edrych ymlaen at eich croesawu yn Sioe Frenhinol Cymru. Dilynwch ni ar Facebook, Twitter a Instagram drwy gydol yr wythnos am y newyddion diweddaraf o\u2019r Cynulliad o faes y sioe."}, {"text_idx": "#000063", "text": "Bydd y Pwyllgor Cynulliad sy\u2019n gyfrifol am graffu ar waith y Prif Weinidog, Carwyn Jones, yn archwilio\u2019r strategaeth i leihau tlodi yng Nghymru a materion eraill yn rhanbarth gorllewin Cymru."}, {"text_idx": "#000065", "text": "Beth mae\u2019r pwyllgor yn ei wneud?"}, {"text_idx": "#000066", "text": "Mae gan y Cynulliad sawl pwyllgor sy\u2019n cynnwys Aelodau\u2019r Cynulliad o\u2019r gwahanol bleidiau gwleidyddol i edrych yn fanwl ar wahanol bynciau, h.y. iechyd, addysg a diwylliant. Un o\u2019u swyddogaethau yw ymchwilio i weld a yw Llywodraeth Cymru yn gwneud gwaith da."}, {"text_idx": "#000067", "text": "Maent yn gwneud hyn drwy ofyn am farn y cyhoedd a thrwy gael mewnbwn gan arbenigwyr, elusennau a sefydliadau eraill. Maent hefyd yn mynd ati\u2019n rheolaidd i holi Gweinidogion ac Ysgrifenyddion y Cabinet Llywodraeth Cymru."}, {"text_idx": "#000068", "text": "Mae\u2019r Pwyllgor Craffu ar Waith y Prif Weinidog yn cwrdd unwaith bob tymor yn unig, ac (fel y mae\u2019r enw yn ei awgrymu) mae\u2019n edrych ar yr hyn y mae\u2019r Prif Weinidog yn ei wneud. Cadeirydd y Pwyllgor yw Ann Jones AC, y Dirprwy Lywydd. Mae pob un o\u2019r Aelodau Cynulliad sy\u2019n aelodau o\u2019r pwyllgor hwn hefyd yn gadeirydd ar bwyllgorau eraill."}, {"text_idx": "#000073", "text": "penodi Cabinet sy\u2019n ffurfio Llywodraeth Cymru;\narwain ar ddatblygu a chyflwyno polisi\u0308au;\nrheoli\u2019r cysylltiadau a\u0302 gweddill y DU a chysylltiadau rhyngwladol;\ncynrychioli pobl Cymru ar fusnes swyddogol, a"}, {"text_idx": "#000074", "text": "Beth fydd yn cael ei drafod gan y Pwyllgor y tro hwn?"}, {"text_idx": "#000075", "text": "Yn y cyfarfod hwn, bydd y Pwyllgor yn canolbwyntio ar weledigaeth a dulliau gweithredu Llywodraeth Cymru ar gyfer lleihau tlodi yng Nghymru. Darllenwch fwy am y mater."}, {"text_idx": "#000076", "text": "Hoffai\u2019r Pwyllgor hefyd drafod materion pwysig eraill yn rhanbarth gorllewin Cymru. Os oes mater yr ydych am iddo gael ei drafod, gallwch awgrymu pwnc trafod ymlaen llaw."}, {"text_idx": "#000077", "text": "Mae croeso i chi ddod i wylio trafodion y Pwyllgor. Cysylltwch a\u0302 ni drwy ein llinell archebu. Os ydych yn byw yng Nghaerfyrddin neu yng ngorllewin Cymru, gallwch hefyd awgrymu pwnc trafod ymlaen llaw."}, {"text_idx": "#000078", "text": "Os na allwch fod yno eich hun, bydd modd gwylio\u2019r cyfarfod yn fuan iawn wedyn ar Senedd.tv."}, {"text_idx": "#000080", "text": "Canolbarth a Gorllewin CymruSir Ga\u0302rTlodi"}, {"text_idx": "#000081", "text": "Ariannu\u2019r Dyfodol \u2013 newidiadau i\u2019r ffordd mae arian yn cael ei godi a\u2019i wario yng Nghymru"}, {"text_idx": "#000083", "text": "Mewn tirwedd sy\u2019n newid o hyd o ran cyllid yng Nghymru, mae\u2019n bwysicach nag erioed fod gennym weithwyr proffesiynol dawnus yn ein gwlad sy\u2019n gweithio ar y cyd i graffu\u2019n effeithiol ar wariant yng Nghymru."}, {"text_idx": "#000084", "text": "Ar 1 Tachwedd cefais fy ngwahodd gan Huw Vaughan Thomas, Archwilydd Cyffredinol Cymru, i siarad yng nghynhadledd Dyfodol Diamod 2016. Yn ystod y gynhadledd lansiwyd cynllun newydd arloesol i gynyddu sgiliau\u2019r sector cyhoeddus ym maes cyllid gyda\u2019r nod o ddarparu gwasanaethau cyhoeddus cynaliadwy ar gyfer y dyfodol."}, {"text_idx": "#000087", "text": "Fy araith yn llawn ar gael i\u2019w ddarllen yma:"}, {"text_idx": "#000088", "text": "Wrth siarad a\u0302\u2019r hyfforddeion roeddwn yn awyddus i bwysleisio\u2019r newidiadau i ddatganoli cyllidol wrth inni weld dechrau cyfnod pwysig mewn datganoli yng Nghymru. Gyda dyfodiad y trethi cyntaf yng Nghymru ers 800 mlynedd mae ro\u0302l y Pwyllgor Cyllid wrth sicrhau bod gwaith craffu effeithiol a meithrin hyder y cyhoedd yn digwydd yn bwysicach fyth. Eglurais sut yr ydym, fel Pwyllgor, ar hyn o bryd, yn craffu ar y \u2018Bil Treth Trafodiadau Tir a Gwrthweithio Osgoi Trethi Datganoledig\u2019 a fydd yn disodli treth dir y Dreth Stamp ac yn disgwyl y \u2018Bil Treth Gwarediadau Tirlenwi\u2019 cyn bo hir."}, {"text_idx": "#000089", "text": "Bydd y trethi hyn ynghyd a\u0302 datganoli cyfran o dreth incwm yn galluogi Llywodraeth Cymru i godi tua \u00a33 biliwn, gan greu cysylltiad mwy uniongyrchol rhwng yr arian a gaiff ei godi a\u2019i wario yng Nghymru. Y newid hwn mewn grym cyllidol sy\u2019n gyrru f\u2019awydd i\u2019n gweld ni yn meithrin ein talent gartref i raddau llawer helaethach."}, {"text_idx": "#000090", "text": "Yn ystod fy araith, soniais am y rhwymedigaethau newydd sy\u2019n ymwneud a\u0302 \u2018Deddf Llesiant Cenedlaethau\u2019r Dyfodol\u2019. Daeth y Ddeddf i rym yn ystod y Cynulliad diwethaf. Ei nod yw sicrhau bod cyrff cyhoeddus a restrir yn y Ddeddf, fel byrddau iechyd ac awdurdodau lleol, yn meddwl rhagor am:"}, {"text_idx": "#000091", "text": "gynllunio ar gyfer y tymor hir,\ngweithio\u2019n well gyda phobl a chymunedau,"}, {"text_idx": "#000092", "text": "Gan fod yr Archwilydd Cyffredinol yn meddu ar ro\u0302l mor allweddol wrth roi\u2019r Ddeddf hon ar waith, roeddwn o\u2019r farn ei bod yn bwysig i esbonio\u2019r broses i\u2019r hyfforddeion. Mae\u2019n ofynnol i\u2019r Archwilydd Cyffredinol i lunio adroddiad ar sut mae cyrff cyhoeddus wedi cymhwyso\u2019r egwyddor o ddatblygu cynaliadwy yn y ffordd y maent yn pennu eu hamcanion a\u2019r camau y maent yn eu cymryd i gyflawni\u2019r amcanion hynny. Mae\u2019n ofynnol iddo gyflwyno\u2019r adroddiad hwn i Gynulliad Cenedlaethol Cymru o leiaf unwaith ymhob cylch etholiadol o bum mlynedd."}, {"text_idx": "#000093", "text": "Gyda hynt datganoli yng Nghymru, cyflwyno \u2018Deddf Llesiant Cenedlaethau\u2019r Dyfodol\u2019 a \u2018Deddf yr Amgylchedd (Cymru) 2016\u2019, ni ellir bychanu\u2019r pwysigrwydd o graffu effeithiol gan weithwyr proffesiynol dawnus ein gwlad. Dyna pam rwyf yn ddiolchgar i\u2019r Archwilydd Cyffredinol nid yn unig am fy ngwahodd i siarad yn y gynhadledd ar gyfer hyfforddeion ariannol, ond am sicrhau datblygiad a dilyniant y cynllun hwn."}, {"text_idx": "#000094", "text": "Gallwch gael rhagor o wybodaeth am Bwyllgor Cyllid y Cynulliad drwy ymweld a\u0302 cynulliad.cymru/seneddcyllid. Gallwch hefyd ddilyn y Pwyllgor ar Twitter \u2013 @SeneddCyllid."}, {"text_idx": "#000097", "text": "Wel, oni wnaeth Cymru gynnig sioe wych o amrywiaeth a chynhwysiant LHDT ar gyfer penwythnos Pride Cymru? Gyda theithiau beic elusennol, twrnamaint rygbi 7 bob ochr, lleoliadau yn cynnal corau LHDT, baneri enfys ar hyd a lled y ddinas, gorymdaith enfawr trwy ganol dinas Caerdydd ac, unwaith eto, dilynwyd hyn gan y prif ddigwyddiad ar Faes Coopers. Flwyddyn ar o\u0302l blwyddyn, mae Pride Cymru yn ddigwyddiad mwy a gwell ac rydym yn hynod o falch o fod yn rhan o ddathliad sydd wedi datblygu\u2019n un o brif ddigwyddiadau blynyddol Caerdydd."}, {"text_idx": "#000098", "text": "Fel y byddai\u2019r rhan fwyaf o bobl yng Nghymru yn disgwyl, chwaraeodd y Cynulliad Cenedlaethol ei ran unwaith eto. Yn ogystal a\u0302 mynd a\u0302\u2019n bws allgymorth i Faes Coopers a chwifio\u2019r baneri enfys ar draws ein hysta\u0302d, eleni roeddem yn hynod falch o allu goleuo\u2019r Senedd gyda lliwiau\u2019r enfys drwy gydol y penwythnos."}, {"text_idx": "#000099", "text": "Gwnaethom gymryd rhan yn yr orymdaith hefyd, a hynny am y tro cyntaf. Gydag aelodau\u2019r rhwydwaith, cynghreiriaid, modelau ro\u0302l, aelodau\u2019r Bwrdd Rheoli, partneriaid ac aelodau teuluoedd yn ymuno a\u0302 ni, ni fyddem wedi gallu disgwyl mwy o gefnogaeth. Un o\u2019r rhai cyntaf i wirfoddoli oedd ein Prif Weithredwr, Claire Clancy, sy\u2019n eiriolwr gwych dros gydraddoldeb ac amrywiaeth. Roeddem i gyd yn falch o sefyll gyda\u2019n gilydd ar yr orymdaith i ddangos ein hymrwymiad i greu Cymru ddiogel, teg a chynhwysol."}, {"text_idx": "#000101", "text": "Wrth gwrs, roedd yn rhaid i\u2019n cyfraniad ar Faes Coopers gysylltu rywsut a\u0302 democratiaeth, ond eleni gwnaethom sicrhau ei fod yn llawer mwy o hwyl. Gwnaeth llawer o bobl ddod i gael tynnu eu lluniau yn ffra\u0302m hunlun y Senedd, a buom yn trydar y rhain drwy gydol y dydd. Roeddem yn falch iawn o weld aelod newydd o\u2019r rhwydwaith, Hannah Blythyn AC, cyn iddi siarad ar y prif lwyfan. Yn ychwanegol at ein hymgyrch #AdnabodEichAC a\u2019r ymgynghoriad ar gyfer ein cynllun amrywiaeth newydd, gwnaeth lawer o bobl ifanc gymryd rhan yn frwdfrydig yn ymgynghoriad y Pwyllgor Plant, Pobl Ifanc ac Addysg ar wasanaethau ieuenctid. Bydd eu barn yn rhan o ystyriaethau\u2019r Pwyllgor, a dyma\u2019n union yw bwriad ein strategaeth ymgysylltu a\u0302 phobl ifanc \u2013 gosod barn pobl ifanc wrth wraidd ystyriaethau\u2019r Cynulliad."}, {"text_idx": "#000102", "text": "Pobl ifanc yn cymryd rhan yn yr ymchwiliad i Waith Ieuenctid"}, {"text_idx": "#000103", "text": "Fel gweithle gorau Stonewall yn y sector cyhoeddus yng Nghymru o ran bod yn LHDT-gynhwysol, rydym wedi cynorthwyo sefydliadau yng Nghymru a thu hwnt gyda chyngor, adnoddau, hyfforddiant a mentora unwaith eto. Dyna\u2019r hyn y dylem ei wneud i helpu i greu mwy o weithleoedd mwy cynhwysol lle gall staff LHDT fod yn nhw eu hunain ac mae\u2019n bwysig i ni ein bod yn parhau i wneud hynny. O bwys eleni yw bod llawer o sefydliadau y tu hwnt i Gymru wedi cysylltu a\u0302 ni. Rydym yn credu ei fod yn gyffrous iawn bod eraill yn sylwi ar yr hyn y mae Cymru\u2019n ei wneud, ac rydym bob amser yn hapus i helpu\u2019r rhai sy\u2019n ceisio cael eu cynnwys ym Mynegai Cydraddoldeb yn y Gweithle Stonewall, neu wella eu perfformiad oddi mewn iddo."}, {"text_idx": "#000104", "text": "Yr hyn sydd wedi bod yn wahanol eleni yw datblygu ein rhwydweithiau y tu hwnt i\u2019r disgwyl. Mae aelodau o OUT-NAW, ein rhwydwaith LHDT yn y gweithle, bellach yn defnyddio eu sgiliau a\u2019u profiad i helpu eraill. Boed hynny gyda\u2019r Sgowtiaid sydd bellach yn bresennol yn Pride Cymru trwy ymdrechion un o aelodau\u2019n rhwydwaith, un o\u2019n cynghreiriaid yn ymuno a\u0302 bwrdd ymddiriedolwyr Chwarae Teg, pwyllgorau LHDT yng Nghymdeithas y Cyfreithwyr neu undebau cenedlaethol, neu wneud cysylltiadau a\u0302 gwaith elusennol Co\u0302r Meibion Hoyw De Cymru (SWGMC). Mae tri aelod o OUT-NAW yn gwirfoddoli gyda Out and Proud, prosiect ar gyfer pobl ifanc LHDT+ yn Ne Cymru. Wedi clywed am waith Out and Proud, a sylweddoli eu bod yn gweithredu ar gyllideb fach iawn ac yn methu a\u0302 goroesi heb wirfoddolwyr parod, penderfynwyd cymryd camau drwy ddefnyddio ein cysylltiadau cymdeithasol ein hunain, a nhw nawr sy\u2019n elwa o fod yn elusen enwebedig SWGMC."}, {"text_idx": "#000105", "text": "Mae gwneud y cysylltiad rhwng ein gwahanol rwydweithiau wedi gweld manteision ehangach i\u2019r gymuned LHDT ac mae hynny\u2019n rhywbeth i fod yn falch iawn ohono. Mae\u2019r bobl ifanc eu hunain yn teimlo eu bod yn cael eu cefnogi nid yn unig gan ein gwirfoddolwyr, ond gan y gymuned LHDT ehangach hefyd. Roedd yn brofiad hyfryd ac emosiynol i\u2019w gweld nhw wedi\u2019u grymuso i siarad am faterion rhyw a rhywioldeb mewn cyngerdd diweddar gan Gorws Dynion Hoyw De Cymru, lle y codwyd cannoedd o bunnoedd. Roedd yr un mor ysbrydoledig i\u2019w gweld ar fws allgymorth y Cynulliad yn ystod Pride Cymru ac yn cymryd rhan mewn prosesau democrataidd drwy ein hymgynghoriad ar wasanaethau ieuenctid. Mae arnom angen i bobl ifanc fwydo eu barn i mewn i wraidd democratiaeth yng Nghymru, ac mae gwneud hynny o safbwynt lleiafrifol mor bwysig. Wedi\u2019r cyfan, mae\u2019r Cynulliad yn cynrychioli holl gymunedau Cymru, felly mae amrywiaeth o safbwyntiau yn helpu i greu darlun llawn a chynhwysfawr o\u2019r materion dan sylw."}, {"text_idx": "#000106", "text": "Felly, daw hyn a\u0302 ni i ddiwedd blwyddyn brysur i OUT-NAW. Er ein bod yn falch iawn o fod wedi cyflwyno toiledau niwtral o ran rhyw ar gyfer staff ac ymwelwyr ar draws ein hysta\u0302d ym Mae Caerdydd eleni, mae yna bob amser fwy i\u2019w wneud i helpu i lunio democratiaeth gynhwysol. Rydym yn cymryd y cyfrifoldeb hwnnw o ddifrif ac yn edrych ymlaen at y flwyddyn i ddod."}, {"text_idx": "#000107", "text": "Yn dilyn blwyddyn wych arall, hoffem achub ar y cyfle hwn i ddiolch i aelodau OUT-NAW, ein cynghreiriaid, arweinyddiaeth wleidyddol y Cynulliad, ein Bwrdd Rheoli a\u2019r ti\u0302m Amrywiaeth a Chynhwysiant, yn enwedig Ross Davies am ei egni, ei benderfyniad, ei sgiliau a\u2019i brofiad o amrywiaeth LHDT. Mae\u2019n ffynhonnell gyson o gyngor ac arweiniad, gan sicrhau ein bod yn cymryd y camau cywir tuag at weithle mwy cynhwysol."}, {"text_idx": "#000109", "text": "Darllenwch yr erthygl yma yn Saesneg"}, {"text_idx": "#000114", "text": "Ddydd Sadwrn, byddaf yn ymuno a\u0302 chyd-gyfeillion ac aelodau o OUT-NAW, ein rhwydwaith LGBT yn y gweithle, wrth orymdeithio yng ngorymdaith Pride Cymru drwy Gaerdydd. Er ein bod yn mynychu Pride ers blynyddoedd lawer, dyma\u2019r tro cyntaf i\u2019r Cynulliad fod yn rhan o\u2019r orymdaith ac rwyf wrth fy modd o gael ymuno a\u0302 chydweithwyr i hyrwyddo ac annog cydraddoldeb ym maes LGBT."}, {"text_idx": "#000115", "text": "Credaf ei bod yn bwysig i\u2019r Cynulliad gael ei gynrychioli mewn digwyddiadau fel hyn er mwyn dangos ein bod wedi ymrwymo i fod yn sefydliad cynhwysol. Rydym yn falch iawn o\u2019n llwyddiant ym Mynegai Gweithleoedd Stonewall, lle\u2019r ydym yn drydydd ar y rhestr o sefydliadau mwyaf cynhwysol y DU o safbwynt LGBT."}, {"text_idx": "#000116", "text": "Bydd aelodau eraill o\u2019r Bwrdd Rheoli, yn ogystal a\u0302 staff o bob rhan o\u2019r sefydliad, yn ymuno a\u0302 mi yn yr orymdaith."}, {"text_idx": "#000117", "text": "Os ydych yng nghanol y ddinas ond na allwch ymuno a\u0302 ni ar gyfer yr orymdaith, cofiwch godi llaw i\u2019n cefnogi. Hefyd, os ydych yn mynd i\u2019r digwyddiad Pride cofiwch ymweld a\u0302 bws allgymorth y Cynulliad."}, {"text_idx": "#000118", "text": "Hoffwn hefyd ddymuno pob lwc i di\u0302m rygbi\u2019r Cynulliad y penwythnos hwn, yn y pencampwriaeth 7 bob ochr cynhwysol, Enfys 7s. Rwy\u2019n siw\u0302r y byddent yn ddiolchgar am eich cefnogaeth y penwythnos hwn."}, {"text_idx": "#000119", "text": "Mae datganiad i\u2019r wasg y Llywydd yn rhoi mwy o wybodaeth am ein dathliadau ar gyfer Pride Cymru."}, {"text_idx": "#000121", "text": "Yn ddiweddar, cynhaliodd Pwyllgor yr Economi, Seilwaith a Sgiliau, sydd newydd ei ffurfio, ddigwyddiad yng Nghaerdydd i groesawu rhanddeiliaid."}, {"text_idx": "#000122", "text": "Pwrpas y digwyddiad oedd rhoi cyfle i randdeiliaid gyfarfod ag Aelodau newydd y Pwyllgor ac i siarad a\u0302 hwy am eu blaenoriaethau a\u2019u dyheadau ar gyfer y Pwyllgor."}, {"text_idx": "#000124", "text": "Yn dilyn cyfarfod y Pwyllgor, cyfarfu rhanddeiliad ag Aelodau\u2019r Pwyllgor yng Nghanolfan yr Urdd lle cynhaliwyd digwyddiad ar ffurf \u2018rhwydweithio carlam\u2019."}, {"text_idx": "#000125", "text": "Neilltuwyd bwrdd i randdeiliaid o sectorau gwahanol ac Aelodau\u2019r Cynulliad ar y Pwyllgor."}, {"text_idx": "#000126", "text": "Cafwyd trafodaethau ynghylch agweddau gwahanol ar gylch gwaith y Pwyllgor."}, {"text_idx": "#000127", "text": "Trafodwyd yr angen i\u2019r Pwyllgor edrych ar opsiynau gwahanol er mwyn gwneud newidiadau i ardrethi busnes a hefyd yr angen i ystyried rhanbarthau dinasoedd, eu pwrpas a pa ddulliau fyddai eu hangen arnyn nhw i fod yn llwyddiannus."}, {"text_idx": "#000128", "text": "Roedd y trafodaethau am drafnidiaeth yn cynnwys trafod paratoadau Llywodraeth Cymru ar gyfer masnachfraint rheilffyrdd nesaf Cymru ac ystyried pa welliannau sydd wedi\u2019u gwneud i drafnidiaeth gyhoeddus integredig."}, {"text_idx": "#000129", "text": "Wrth drafod sgiliau cododd cwestiynau ynghylch a yw Cymru yn hyfforddi\u2019r bobl gywir ar gyfer y sgiliau cywir. Trafodwyd hefyd doriadau Llywodraeth Cymru i gyllideb Gyrfa Cymru ac effaith hyn ar ro\u0302l a chylch gwaith y sefydliad."}, {"text_idx": "#000130", "text": "Bydd y Pwyllgor nawr yn mynd ati i ystyried y pwyntiau a godwyd yn ystod y digwyddiad er mwyn llywio a siapio ei waith yn ystod y pum mlynedd nesaf."}, {"text_idx": "#000131", "text": "Os hoffech ragor o wybodaeth am y Pwyllgor, neu os hoffech gael yr wybodaeth ddiweddaraf amdano, ewch i dudalen y Pwyllgor ar y we."}, {"text_idx": "#000134", "text": "Ar 2 Awst, bydd Elin Jones AC, y Llywydd, yn yr Eisteddfod Genedlaethol yn sgwrsio a\u0302\u2019r newyddiadurwraig Catrin Ha\u0302f Jones am yr heriau a chyfleoedd unigryw y mae\u2019n eu hwynebu yn y Pumed Cynulliad. Bydd y Llywydd hefyd yn ateb cwestiynau\u2019r gynulleidfa a chwestiynau a ofynnir drwy\u2019r cyfryngau cymdeithasol."}, {"text_idx": "#000135", "text": "Gellir gofyn cwestiwn ymlaen llaw neu ar y diwrnod, naill ai drwy ddefnyddio #HoliLlywydd / #AskLlywydd ar Twitter, neu drwy gyfathrebu ar dudalen Facebook y Cynulliad, lle y caiff y sesiwn ei darlledu\u2019n fyw am 11.00."}, {"text_idx": "#000136", "text": "Os byddwch yn yr Eisteddfod, gallwch wylio\u2019r cyfweliad yn fyw am 11.00 ym mhabell y Cymdeithasau 1. Os na allwch fod yn bresennol, byddwn yn darlledu\u2019r cyfweliad yn fyw yn Gymraeg a Saesneg ar ein cyfrifon Facebook:"}, {"text_idx": "#000137", "text": "Hefyd, gallwch wylio\u2019r cyfweliad llawn ar Senedd.tv ar o\u0302l y digwyddiad, ynghyd a\u0302 thrawsgrifiadau."}, {"text_idx": "#000138", "text": "Mae sawl ffordd o ofyn cwestiwn i\u2019r Llywydd:"}, {"text_idx": "#000141", "text": "Amaethyddiaeth, coedwigaeth, anifeiliaid, planhigion a datblygu gwledig\nGwasanaethau ta\u0302n ac achub a diogelwch rhag ta\u0302n\nDw\u0302r ac amddiffyn rhag llifogydd"}, {"text_idx": "#000143", "text": "Materion o Bwys i\u2019r Pumed Cynulliad \u2013 Yn y cyhoeddiad hwn mae detholiad o faterion sy\u2019n debygol o fod o bwys yn y Pumed Cynulliad, o\u2019r diwydiant dur i ddyfodol deddfu yng Nghymru."}, {"text_idx": "#000144", "text": "Cymru a\u2019r UE: Beth mae\u2019r bleidlais i adael yr UE yn ei olygu i Gymru? \u2013 Mae ein Gwasanaeth Ymchwil yn egluro\u2019r hyn a all ddigwydd yng Nghymru yn dilyn y bleidlais i Adael."}, {"text_idx": "#000145", "text": "Comisiwn newydd y Cynulliad yn cychwyn arni gyda strategaeth ar gyfer y Pumed Cynulliad \u2013 Erthygl newyddion am y strategaeth newydd ar gyfer y Pumed Cynulliad."}, {"text_idx": "#000149", "text": "Y Llywydd yw\u2019r awdurdod pennaf yn y Cynulliad. Mae\u2019n cadeirio cyfarfod y 60 Aelod Cynulliad yn y Cyfarfod Llawn, gan aros yn wleidyddol ddiduedd bob amser."}, {"text_idx": "#000150", "text": "Mae\u2019r Llywydd hefyd yn weithredol o ran cynrychioli buddiannau\u2019r Cynulliad a buddiannau Cymru yn genedlaethol, yn y DU ac yn rhyngwladol. Y Llywydd yw cadeirydd Comisiwn y Cynulliad, sef y corff sy\u2019n sicrhau bod gan Aelodau\u2019r Cynulliad y staff a\u2019r adnoddau sydd eu hangen arnynt i gyflawni eu rolau yn effeithiol ar ran pobl Cymru."}, {"text_idx": "#000151", "text": "Prif swyddogaethau y Llywydd yw:"}, {"text_idx": "#000152", "text": "penderfynu ar faterion yngly\u0302n a\u0302 dehongli neu gymhwyso Rheolau Sefydlog;\ncynrychioli\u2019r Cynulliad mewn trafodaethau ag unrhyw gyrff eraill, pa un a ydynt y tu mewn i\u2019r Deyrnas Unedig neu\u2019r tu allan iddi, mewn perthynas a\u0302 materion sy\u2019n effeithio ar y Cynulliad."}, {"text_idx": "#000154", "text": "Elin Jones yn egluro\u2019r hyn y mae am ei gyflawni fel Llywydd y Cynulliad Cenedlaethol \u2013 Cyfweliad a\u0302 Wales Online ar yr hyn y mae\u2019r Llywydd am ei gyflawni dros y pum mlynedd nesaf."}, {"text_idx": "#000155", "text": "Ar o\u0302l casglu eich holl gwestiynau ynghyd, caiff rhai eu dewis i\u2019r Llywydd eu hateb ar y dydd."}, {"text_idx": "#000156", "text": "Byddwn yn coladu\u2019r rhain ac yn eu rhannu a\u0302 Catrin Ha\u0302f Jones cyn y cyfweliad. Bydd hi yn ei thro yn eu defnyddio yn ei sgwrs ag Elin Jones AC, y Llywydd. Os byddwch yn yr Eisteddfod, gallwch ddod i wylio\u2019r cyfweliad yn fyw; fel arall gallwch ei wylio yn fyw ar ein tudalennau Facebook. Wedyn, bydd y sgwrs ar gael ar-lein ar Senedd.TV. Byddwn yn rhoi gwybod i chi os caiff eich cwestiwn ei ateb."}, {"text_idx": "#000158", "text": "Edrychwn ymlaen at glywed oddi wrthych!"}, {"text_idx": "#000159", "text": "Hefyd, gallwch weld y cyfweliad llawn ar Senedd.tv ar o\u0302l y digwyddiad, ynghyd a\u0302 thrawsgrifiadau."}, {"text_idx": "#000160", "text": "Already have a account? Log in now."}]